laion/Wikipedia-Exotic huggingface dataset:
আল ফারাবী

আল ফারাবী (ফার্সি: ابونصر محمد بن محمد فارابی, আবু নসর মুহম্মদ বিন মুহম্মদ আল ফারাবী, একজন প্রখ্যাত মুসলিম দার্শনিক ও বিজ্ঞানী। এছাড়াও তিনি একজন মহাবিশ্বতত্ত্ববিদ, যুক্তিবিদ এবং সুরকার ছিলেন। পদার্থ বিজ্ঞান, সমাজ বিজ্ঞান, দর্শন, যুক্তিশাস্ত্র, গণিতশাস্ত্র, চিকিৎসাবিজ্ঞান প্রভৃতিতে তার অবদান উল্লেখযোগ্য। পদার্থ বিজ্ঞানে তিনিই 'শূন্যতা'-র অবস্থান প্রমাণ করেছিলেন। তিনি ৮৭২, মতান্তরে ৮৭০ খ্রিষ্টাব্দে তুর্কিস্তানের অন্তর্গত 'ফারাব' নামক শহরের নিকটবর্তী 'আল ওয়াসিজ' নামক গ্রামে জন্মগ্রহণ করেন। তিনি ৯৫৬ খ্রিষ্টাব্দে মৃত্যুবরণ করেন। আল ফারাবী দর্শন ছাড়াও যুক্তিবিদ্যা ও সঙ্গীত-এর ন্যায় জ্ঞানের বিস্তর শাখায় অবদান রাখেন। আল মদিনা আল ফাজিলা বা আদর্শ নগর তার সবচেয়ে বিখ্যাত গ্রন্থ। কিতাব আল মুসিকি আল কবির বা সঙ্গীতের মহান গ্রন্থ তার আরেকটি বিখ্যাত গ্রন্থ। প্লেটো ও এরিস্টটলএর দর্শনের উপর তিনি বিস্তর আলোচনা করেছেন। প্লেটোর রিপাবলিক-এর মত তিনিও একটি আদর্শ রাষ্ট্র-এর কল্পনা করেছেন তার আদর্শ নগর গ্রন্থে। তিনি স্রষ্টার সর্বাধিপত্য স্বীকারের পাশাপাশি সৃষ্টিকেও শাশ্বত বলে মনে করতেন। তিনি কোন চরম মত পোষণ করতেন না এবং চিন্তার ক্ষেত্রে পরস্পর-বিরোধী মতকে প্রায়শই একসাথে মিলাবার চেষ্টা করেছেন। আদর্শ নগর-এ তার রাষ্ট্রনায়ক-এর একনায়ক বৈশিষ্ট প্রকট। তার মতে রাষ্ট্রের প্রধান রাষ্ট্রের সর্বৈব ক্ষমতা পোষণ করবেন এবং অন্য সবাই তার বাধ্য থাকবেন। নাগরিকদের ক্ষমতায়ও থাকবে শ্রেণী বিভাজন, যেখানে কোনো শ্রেণী তার উপরের শ্রেণীর আদেশ মান্য করবে ও নিচের শ্রেণীর উপর আদেশ জারী করবে। তৎকালীন বহুধাবিভক্ত সামন্ততান্ত্রিক সমাজকে এককেন্দ্রিক রাষ্ট্রকাঠামোর আওতায় আনতে এই রাষ্ট্র দর্শন প্রভাব বিস্তার করে এবং সময়ের বিচারে এরূপ ভাবধারা গুরুত্বপূর্ণ ছিল। আদর্শ রাষ্ট্রকে তিনি অসম্ভব উল্লেখ করলেও এটি অর্জনের জন্য মানুষের চিরন্তন প্রচেষ্টাকে গুরুত্বপূর্ণ বলে অভিহিত করেন। মুসলিম মিল্লাতে তার অবদান অনস্বীকার্য ইসলামী পুরাণ আল রাযী Gutas, Dimitri। "Farabi"। Encyclopædia Iranica। সংগ্রহের তারিখ এপ্রিল ৪, ২০১০।  Corbin, Henry (২০০১)। History of Islamic Philosophy। Kegan Paul। আইএসবিএন 978-0-7103-0416-2।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) আল ফারাবী প্রবন্ধ দ্রষ্টব্য Dhanani, Alnoor (২০০৭)। "Fārābī: Abū Naṣr Muḥammad ibn Muḥammad ibn Tarkhān al‐Fārābī"। Thomas Hockey; ও অন্যান্য। The Biographical Encyclopedia of Astronomers। New York: Springer। পৃষ্ঠা 356–7। আইএসবিএন 978-0-387-31022-0। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) (PDF version) Maftouni, Nadia (২০১৩)। "وجوه شیعی فلسفه فارابی" [Shi'ite Aspects of Farabi`s Philosophy]। Andishe-Novin-E-Dini (ফার্সি ভাষায়)। 9 (33): 12। ১৩ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Corbin, Henry (২৩ জুন ২০১৪)। History Of Islamic Philosophy। Routledge। আইএসবিএন 9781135198893 – Google Books-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fazi, Fārābī's Political Philosophy and shī'ism, Studia Islamica, No. 14 (1961), pp. 57–72 উইকিউক্তিতে আল ফারাবী সম্পর্কিত উক্তির সংকলন রয়েছে। উইকিমিডিয়া কমন্সে আল ফারাবী সংক্রান্ত মিডিয়া রয়েছে।
ইকোনমি রেট

ক্রিকেটে কোনও খেলোয়াড়ের ইকোনমি রেট বা মিতব্যয়ীতার হার হলো তার প্রতি ওভার বোলিংয়ে কৃত রান সংখ্যা। অধিকাংশ সময়ই, যে বোলারের ইকোনমি রেট যত কম , সে তত ভাল বল করছে বলে বিবেচিত হয়। এটি বোলারদের তুলনা করতে ব্যবহৃত বেশিরভাগ পরিসংখ্যানসমূহের মধ্যে অন্যতম। সাধারণত বোলিংয়ের সামগ্রিক পারফরম্যান্স বিচার করার উদ্দেশ্যে বোলিং গড় এবং স্ট্রাইক রেটের পাশাপাশি এটি ব্যবহৃত হয়। হিসাবটি হল: E c o n o m y   r a t e = R u n s   c o n c e d e d O v e r s   b o w l e d {\displaystyle \mathrm {Economy~rate} ={\frac {\mathrm {Runs~conceded} }{\mathrm {Overs~bowled} }}} ওভারসমূহ প্রথা অনুযায়ী সাধারণত ০.১ থেকে ০.৬ এর দশমিক হিসাবে উপস্থাপিত হয়, সুতরাং গণনায় ব্যবহারের পূর্বে অবশ্যই প্রকৃত ভগ্নাংশে রূপান্তর করতে হবে (যেমন "০.৩ ওভার" দ্বারা তিনটি বল হয়েছে বোঝানো হয়, যা অর্ধ ওভার)। উদাহরণস্বরূপ বলা যেতে পারে , কোনো বোলার ১০.২ ওভার (অর্থাৎ ১০ ওভার এবং ২ বল) থেকে ৩১ রান সংগ্রহ করলে প্রতি ওভারে তার ৩১ / ১০.৩৩৩৩৩ = ৩.০ রান ইকোনমি রেট হয়ে থাকে। যদি বোলার আবার বোলিং করে এবং ৫.৫ ওভারে (অর্থাৎ ৫ ওভার এবং ৫ বল) আরও ২০ রান দিয়ে তবে সামগ্রিকভাবে তারা ১৬.১ ওভার থেকে ৫১ রান সংগ্রহ করে, সুতরাং তাদের সামগ্রিক ইকোনমি রেট প্রতি ওভার ৫১ / ১৬.১৬৬৭ = ৩.১৫ রান। বাই রান এবং লেগ বাইসমূহ বোলারের ইকনমি রেট বিশ্লেষণে গণনা করা হয় না এবং তাই তাদের ইকোনমি রেটকেও প্রভাবিত করে না। অন্যদিকে, বোলার ওয়াইড এবং নো-বলের জন্য দণ্ডিত হলেও সেক্ষেত্রে ওভারে কোনও বল যোগ হয় না। সাধারণত টেস্ট ম্যাচের চেয়ে সীমিত ওভারের ক্রিকেটে ইকোনমি রেট তুলনামূলক অধিক গুরুত্বপূর্ণ। সংক্ষিপ্ত ওভারের খেলায় বোলাররা (এবং ফিল্ডাররা) বিপক্ষ দলের রানকে সীমিত করতে দৃঢ়প্রতিজ্ঞ থাকে যাতে তাদের নিজেদের দলকে সহজে জয়ের স্কোর অর্জন করিয়ে একটি উত্তম সুযোগ দেয়া সম্ভব হয়। টেস্ট এবং অন্যান্য প্রথম-শ্রেণীর ম্যাচসমূহে সময় অনেক বেশি থাকে বিধায় ইনিংসটি সাধারণত নির্ধারিত সংখ্যক ওভারের পরিবর্তে দশটি উইকেট নেওয়ার পর সমাপ্ত হয়। বোলিং দলে তখন প্রতি ওভারের চেয়ে প্রতি উইকেটে রান সীমাবদ্ধ করায় অগ্রাধিকার পায়। তবে, এখানে ভারসাম্য রক্ষার মতো কিছু ব্যাপার রয়েছে - একটি টেস্ট ম্যাচে উচ্চতর ইকোনমি রেট প্রাপ্ত একজন বোলার সাধারণত ব্যাটিং দলের মোট রানেও কিছুটা যোগান দিয়ে থাকেন, যেখানে সীমিত ওভারের ম্যাচে উইকেট গ্রহণ করলে সাধারণত রান রেট কমে যায় যা বোলিং দলকে সহায়তা করে। ২০২০ সালের ৮ ই সেপ্টেম্বরের পূর্বে, সমস্ত টেস্ট ম্যাচসমূহে গড় ইকোনমি রেট ছিল ২.৭৫, ওয়ানডেতে ৪.৭০ এবং টি-টোয়েন্টিতে আন্তর্জাতিক ৭.৪৪। বছরের পর বছর ধরে খেলার শৈলীর অনেক বিকাশ ও পরিবর্তন ঘটলেও এটি মনে রাখা ভাল যে সীমাবদ্ধ ওভারের ক্রিকেট বেশ আধুনিক। এটি স্পষ্ট যে বোলারদের ইকোনমি রেটের প্রভাব সংক্ষিপ্ত ওভারের খেলার জন্য তুলনামূলক বেশি হয়ে থাকে । ক্রিকেটের পরিসংখ্যান "Runs per Over (Economy Rate) | All That Cricket"। allthatcricket.com। সংগ্রহের তারিখ ২০১৬-০১-০৯।  "Bowling records | One-Day Internationals | Cricinfo Statsguru | ESPNcricinfo.com"। Cricinfo। সংগ্রহের তারিখ ২০২০-০৯-০৮।  "Bowling records | Test matches | Cricinfo Statsguru | ESPNcricinfo.com"। Cricinfo। সংগ্রহের তারিখ ২০২০-০৯-০৮।  "Bowling records | Twenty20 Internationals | Cricinfo Statsguru | ESPNcricinfo.com"। Cricinfo। সংগ্রহের তারিখ ২০২০-০৯-০৮।
সৈয়দ আতাউর রহমান

সৈয়দ আতাউর রহমান (৩০ সেপ্টেম্বর ১৯৫৩–২৫ এপ্রিল ২০১৫) নিজ এলাকায় যিনি ফরিদ মিয়া নামে পরিচিত ছিলেন। একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয় ও শিক্ষা মন্ত্রণালয়ের সচিব ছিলেন। সৈয়দ আতাউর রহমান ৩০ সেপ্টেম্বর ১৯৫৩ সালে হবিগঞ্জ সদর উপজেলার রিচি গ্রামে জন্মগ্রহণ করেন। তিনি সৈয়দ আহম্মদ আলী ওরফে মধু মিয়া ও মরহুমা তাহিরুন্নেছা বেগমের তৃতীয় পুত্র। ১৯৮৪ সালে তিনি ব্রাহ্মণবাড়িয়ার নাসির নগরের গুনিয়অউক গ্রামের জমিদার সাহেব বাড়ির এ আর মঞ্জুর আলীর কন্যা বেগম ফাতেমা আক্তারকে বিয়ে করেন। তার ছেলে সৈয়দ রাফিন রহমান ও মেয়ে সৈয়দা রিসাত তানফি। তিনি রিচি সরকারি প্রাথমিক বিদ্যালয় ও হবিগঞ্জ সরকারি উচ্চ বিদ্যালয়ে লেখাপড়া শেষ করে ১৯৭০ সালে সিলেট এমসি কলেজ হতে বিজ্ঞান বিভাগে বিভাগে পাশ করেন। এর পর ঢাকা বিশ্ববিদ্যালয় থেকে ১৯৭৪ সালে বিএ এবং ১৯৭৫ সালে এমএ ডিগ্রী অর্জন করেন। সৈয়দ আতাউর রহমান কর্মজীবনের শুরুতে ১৯৭৬-১৯৭৮ সাল পর্যন্ত প্রথম অগ্রণী ব্যাংক ও পড়ে বিএডিসিতে অফিসার পদে পালন করেন। বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে তিনি ১ মার্চ ১৯৭৯ সালে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। ২২ জানুয়ারি ২০০৭ সালে তিনি সচিব হিসেবে পদোন্নতি লাভ করে মৎস্য ও প্রাণিসম্পদ মন্ত্রণালয়ে ২১ জানুয়ারি ২০০৯ সাল পর্যন্ত দায়িত্ব পালন করেন। সর্বশেষ তিনি ২১ জানুয়ারি ২০০৯ সাল থেকে ২৯ সেপ্টেম্বর ২০১০ সাল পর্যন্ত শিক্ষা মন্ত্রণালয়ের সচিব হিসেবে দায়িত্ব পালন করে অবসরে যান। সৈয়দ আতাউর রহমান ২৫ এপ্রিল ২০১৫ সালে ঢাকার ইউনাইটেড হাসপাতালে মৃত্যুবরণ করেন। হবিগঞ্জ সদর উপজেলার রিচি গ্রামের পারিবারিক কবর স্থানে তাকে সমাহিত করা হয়। "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।  "সাবেক সচিব/সিনিয়র সচিববৃন্দ, শিক্ষা মন্ত্রণালয়"। বাংলাদেশ জাতীয় তথ্য বাতায়ন। ১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।  "সাবেক সচিব রিচি গ্রামের সৈয়দ আতাউর রহমান আর নেই"। দৈনিক হবিগঞ্জ এক্সপ্রেস। ২৬ এপ্রিল ২০১৫। ১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।  "সাবেক শিক্ষা সচিব সৈয়দ আতাউর রহমান আর নেই"। brahmanbaria24.com। ২৫ এপ্রিল ২০১৫। ২০২০-১২-০১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।
লেগ বাই

ক্রিকেট খেলায় ব্যাটসম্যান যদি তার ব্যাট দ্বারা বলে আঘাত না করে কিন্তু ব্যাটসম্যানের দেহ বা প্রতিরক্ষামূলক সাজসরঞ্জামে লাগার পর ব্যাটিং দল যদি রান সংগ্রহ করে তবে সেই রানকে লেগ বাই বলে। এটি ক্রিকেটের ২৩ নম্বর আইন এর অন্তর্ভুক্ত। যদি বল ব্যাটসম্যানের দেহ স্পর্শ করে তবে তারা এমনভাবে রান সংগ্রহ করার চেষ্টা করতে পারে যেন তারা বলকে ব্যাট দ্বার আঘাত করেছে। রান সংখ্যাকে লেগ বাই হিসাবে স্কোর করা হয় - এটি দলের মোট রানের সাথে যোগ করা হয়, কিন্তু ব্যাটসম্যারে রান সংখ্যার সাথে বা বোলার দ্বারা দেওয়া রানসংখ্যার সাথে যোগ করা হয় না। যদি বলটি ব্যাটসম্যানের দেহ স্পর্শ করে সরে যায় এবং বাউন্ডারি অতিক্রম করে তাহলে ব্যাটিং দলের রানের সাথে চারটি লেগ বাই রান যোগ হয়, যেমন বলকে ব্যাট দ্বারা আঘাত করে বলটিকে চার রানের জন্য বাউন্ডারি পার করা হয়। ব্যাটসম্যানের দেহের একমাত্র যে অংশটিতে এই নিয়ম প্রয়োগ হয় না তা হলো হাত বা ব্যাট ধরে হাত (অর্থাৎ ব্যাটসম্যানের গ্লাভস), যেগুলি ব্যাটের একটি অংশ হিসাবে বিবেচিত হয়। যদি বলকে কোন হাত দিয়ে আঘাত করে এবং কোন কারণে সেই হাতে ব্যাট ধরা না থাকে তবে সেগুলি লেগ বাই হিসাবে গণ্য হবে। তবে ব্যাটসম্যান যদি ইচ্ছাকৃতভাবে বলকে কোন হাত দিয়ে আঘাত করে এবং সে হাতে ব্যাট ধরা না থাকে তবে কোন লেগ বাই রান হবে না এবং ফিল্ডিং করা দল আবেদন করলে অবস্ট্রাক্টিং দ্য ফিল্ড আউট দেওয়া হতে পারে। ব্যাটসম্যানের মধ্যে বলটি ব্যাটসম্যানকে আঘাত করে তবেই লেগ বাই রান যোগ করা যেতে পারে, যদি: তার ব্যাট দিয়ে বলকে আঘাত করার চেষ্টা করে, বা বল দ্বারা আঘাত এড়ানোর চেষ্টা। ব্যাটসম্যান যদি এই দুটির একটিও চেষ্টা না করে এবং বলটি তার শরীরে আঘাত করে তবে এটি একটি ডেড বল এবং রান যোগ করা নাও হতে পারে। এই পরিস্থিতিতে ব্যাটসম্যানরা যদি রান সংগ্রহ করার চেষ্টা করে তবে ফিল্ডিং দল তাদের উভয়কেই রান আউট করার চেষ্টা করতে পারে। বল ডেড হওয়ার সময় ব্যাটিং জুটি যদি এমন একটি "রান" সম্পন্ন করে এবং আম্পায়ার ডেড বলের ইঙ্গিত দেয় তাহলে রান যোগ করা হয় না এবং ব্যাটসম্যানদের রান নেওয়ার আগের মতো অবস্থানে তাদের উইকেটে ফিরে যেতে হবে। যদি মনে হয় যে ব্যাটসম্যানের পা না থাকলে বলটি স্ট্যাম্পে আঘাত করতে পারতো তবে ব্যাটসম্যান লেগ বিফোর উইকেট আউট হয়ে যেতে পারে। টেস্ট ক্রিকেটে অতিরিক্ত রান করার ক্ষেত্রে লেগ বাই সর্বাধিক সাধারণ ধরন। একটি টেস্ট ম্যাচে গড়ে লেগ বাই রানের সংখ্যা প্রায় ২০; একটি ৫০ ওভারের ম্যাচে এটি প্রায় ১০। এক টেস্ট ইনিংসে সর্বাধিক লেগ বাই হলো ৩৫, ইংল্যান্ডের প্রোটিয়াস সফরের সময় দক্ষিণ আফ্রিকার বিপক্ষে ইংল্যান্ড ২০০৮ সালের ১ আগস্ট এটি সংগ্রহ করেছিল। একক লেগ বাইয়ের জন্য প্রচলিত সংকেত হলো ভিত্তিতে এবং উপরে অনুভূমিক প্রান্তে বিন্দু সহ একটি ত্রিভুজ (বিপরীত বাই প্রতীক)। যদি একাধিক লেগ বাই নেওয়া হয় তবে রান সংখ্যা ত্রিভুজের মধ্যে লেখা হয় - অনুশীলনে সংখ্যাটি নিচে লিখে তার চারপাশে ত্রিভুজটি আঁকা আরও সহজ। টেস্ট ক্রিকেট থেকে অবসর নেওয়ার আগে অস্ট্রেলিয়ার অধিনায়ক স্টিভ ওয়াহ লেগ বাইকে খেলা থেকে বাদ দেওয়ার আহ্বান জানিয়ে মন্তব্য করেছিলেন: "আমি মনে করি না আপনি বলটি মিস করলে আপনার রান নেওয়া উচিত।" আম্পায়াররা একটি হাঁটু উচু করে হাত দিয়ে তা স্পর্শ করে লেগ বাই এর সংকেত দেন। "Law 23 – Bye and leg bye"। MCC। সংগ্রহের তারিখ ২৯ সেপ্টেম্বর ২০১৭।  "Aggregate extras in international cricket"। ESPN Cricinfo।  England v South Africa, 2008 Basil D'Oliveira Trophy – 3rd Test, Scorecard, Cricinfo, Retrieved on 5 August 2009 Goodbye to leg-byes?, BBC Sports, Retrieved on 5 August 2009 Umpire's signal, BBC Sport, Retrieved on 5 August 2009
ক্রিকেট প্যাভিলিয়ন

ক্রিকেট প্যাভিলিয়ন হলো ক্রিকেট মাঠের একটি প্যাভিলিয়ন। এটি প্রধান ভবন যেখানে খেলোয়াড়রা সাধারণত তাদের পোশাক পরিবর্তন করে এবং সদস্য ও অন্যদের ক্রিকেট খেলা দেখার মূল অবস্থান। প্যাভিলিয়ন ছোট থেকে বড় মাঠ অনুযায়ী সাদামাটা এবং সম্পূর্ণরূপে ব্যবহারিক ভবন হতে পারে এবং টেস্ট ক্রিকেট খেলার কয়েকটি ঐতিহাসিক মাঠের কিছু চিত্তাকর্ষক ইমারত তাদের জৌলুস বাড়িয়ে তুলেছে। লর্ডস ক্রিকেট গ্রাউন্ড এবং ওভালের প্যাভিলিয়ন সাধারণত ভিক্টোরিয়ান স্থাপত্য শৈলীর যা প্রায় বেশিরভাগ বিখ্যাত ইংলিশ মাঠে দেখা যায়। অক্সফোর্ডের ইউনিভার্সিটি পার্কের ক্রিকেট প্যাভিলিয়নের নকশা করেছেন শীর্ষস্থানীয় ভিক্টোরিয়ান স্থপতি স্যার টমাস গ্রাহাম জ্যাকসন। অন্যান্য বিখ্যাত ঐতিহাসিক প্যাভিলিয়নসমূহ হলো ওল্ড ট্র্যাফোর্ড এবং সিডনি ক্রিকেট গ্রাউন্ডের মেম্বারস প্যাভিলিয়ন। এটিতে প্রবেশাধিকার শুধুমাত্র সদস্যদের জন্য উন্মুক্ত। এর আসনগুলি কোন সদস্য বা খেলোয়াড়দের জন্য সংরক্ষিত। নিরাপত্তাজনিত কারণে কোন অসদস্য মেম্বারস প্যাভিলিয়নে প্রবেশের সুযোগ পায় না। লন্ডনের লর্ডস ক্রিকেট গ্রাউন্ডের প্যাভিলিয়ন। লন্ডনের দ্য ওভালের ভিক্টোরীয় প্যাভিলিয়ন। ম্যানচেস্টারের ওল্ড ট্র্যাফোর্ড ক্রিকেট গ্রাউন্ডের প্যাভিলিয়ন। সিডনির সিডনি ক্রিকেট গ্রাউন্ডের ঐতিহাসিক মেম্বারস প্যাভিলিয়ন। নটিংহামের ট্রেন্ট ব্রিজ প্যাভিলিয়ন (ডানদিকে মাঝখানে)। বোম্বাই জিমখানা প্যাভিলিয়ন, মুম্বই। জার্মানটাউন ক্রিকেট ক্লাব প্যাভিলিয়ন, ফিলাডেলফিয়া, মার্কিন যুক্তরাষ্ট্র। জংশন ওভাল প্যাভিলিয়ন, মেলবোর্ন। আধুনিক প্যাভিলিয়নের মধ্যে সবচেয়ে স্বতন্ত্র বৈশিষ্ট্যের হলো বারবাডোসের কেনসিংটন ওভালে স্যার গারফিল্ড সোবার্সের নামানুসারে প্যাভিলিয়ন। অন্যান্য আধুনিক প্যাভিলিয়নসমূহ হলো ইংল্যান্ডের রোজ বোল এবং ভারতের ব্র্যাবর্ন স্টেডিয়াম। কেনসিংটন ওভালে স্যার গারফিল্ড সোবার্স প্যাভিলিয়ন, বার্বাডোস। প্রভিডেন্স স্টেডিয়ামের প্যাভিলিয়ন, গায়ানা রোজ বোল প্যাভিলিয়ন, সাউদাম্পটন। রিভারসাইড গ্রাউন্ড, চেস্টার-লি-স্ট্রিট। সেন্ট্রাল ব্রাউয়ার্ড আঞ্চলিক পার্ক প্যাভিলিয়ন, লডারহিল, ফ্লোরিডা। ব্র্যাবর্ন স্টেডিয়ামের প্যাভিলিয়ন, মুম্বই। এজবাস্টন ক্রিকেট গ্রাউন্ড প্যাভিলিয়ন, বার্মিংহাম। সেন্ট জর্জেস ওভাল প্যাভিলিয়ন, পোর্ট এলিজাবেথ। টি-টোয়েন্টি ক্রিকেটে প্যাভিলিয়নের পরিবর্তে সাধারণত ডাগআউট বা বেঞ্চ ব্যবহার করা হয়। ডাগআউট বা বেঞ্চ খেলার মাঠের একেবারে পাশে অবস্থিত, যাতে খেলোয়াড়রা প্যাভিলিয়নের তুলনায় খেলার মাঠে আরও দ্রুত প্রবেশ করতে এবং প্রস্থান করতে পারে, ফলে খেলাটি তার গঠনের দ্রুত গতি বজায় রাখতে পারে। "অ্যান্ডি জেড-এর এ টু জেড"। cricinfo.com। সংগ্রহের তারিখ ২০০৯-০৬-০৫।
পিটো হ্রদ

পিটো হ্রদ (ইংরেজি:Peyto;উচ্চারণ:/ˈpiːtoʊ/ PEE-toh) কানাডার আলবার্টা প্রদেশের ব্যানফ জাতীয় উদ্যানে অবস্থিত একটি হিমবাহ হ্রদ। হ্রদটি অয়াপুটিক পর্বত সারির মধ্যে ক্যালড্রন পর্বত চূড়া, পিটো পর্বত ও জিমি সিম্পসন পর্বতের পাদদেশে সমুদ্রপৃষ্ট হতে ১,৮৬০ মিটার (৬,১০০ ফুট) উচ্চতায় অবস্থিত। হ্রদটি ব্যানফ অঞ্চলের প্রাণী বধকারী ও পথ প্রদর্শক বিল পিটো'র নামানুসারে নামকরণ করা হয়েছে। 'আইসফিল্ড পার্কওয়ে' নামে পরিচিত আলবার্টা মহাসড়ক ৯৩ এই হ্রদের পাশ দিয়ে চলে গেছে। আইসফিল্ড পার্কওয়ে'র সর্বোচ্চ বিন্দু বো চূড়া হতে হ্রদটি দেখা যায়। গ্রীষ্মকালে পিটো হ্রদের নিকটবর্তী পিটো হিমবাহ হতে উল্লেখযোগ্য পরিমাণ হিমশৈল কর্তৃক চূর্ণ প্রস্তরের গুঁড়া হ্রদে এসে জমা হয়।এই শিলাকনাগুলি হ্রদের পানির উপরের স্তরে ভেসে থাকে। এই শিলাকনার জন্য দিনের আলোতে হ্রদের পানি উজ্জ্বল, ফিরোজা রঙ্গ ধারণ করে। পিটো নালী হতে এই হ্রদে অন্তপ্রবাহ ঘটে। পিটো নালী ক্যালড্রন হ্রদ এবং ওয়াপটা বরফক্ষেত্রের পিটো হিমবাহের পানি পরিবহন করে পিটো হ্রদে নিয়ে আসে।পিটো হ্রদের পানি উত্তর-পশ্চিম দিকে মিস্টায়া নদী'র মাধ্যমে বহির্প্রবাহ ঘটে। পিটো হ্রদের পানির উজ্জ্বল রঙের কারণে হ্রদটির ছবি বিভিন্ন চিত্রায়িত বইয়ে স্থান পেয়েছে। হ্রদটি এবং এর পারিপার্শ্বিক নয়নাভিয়াম স্থানসমূহ পর্যটকদের মাঝে জনপ্রিয়। ২০১৯ সালে পার্কস কানাডা কর্তৃপক্ষ পর্যটকদের সুবিধার জন্য এই হ্রদের দর্শন কেন্দ্র স্থাপন শুরু করে। পিটো হ্রদের দৃশ্য ১ পিটো হ্রদের দৃশ্য ২ পিটো হ্রদের দৃশ্য ৩ মিস্টায়া নদী দিয়ে বহিপ্রবাহ "Lake Louise to Bow Summit"। canadianrockes.net। ২০০৯-০৪-২২ তারিখে মূল থেকে আর্কাইভ করা। সংগ্রহের তারিখ ২০২০-১১-১৯।  W., Boles, Glen (২০০৬)। Canadian mountain place names : the Rockies and Columbia Mountains। Laurilla, Roger W., 1959-, Putnam, William Lowell., Putnam, William Lowell. Place names of the Canadian Alps.। Calgary, Alta.: Rocky Mountain Books। আইএসবিএন 9781894765794। ওসিএলসি 244770225।  Peyto Lake, The Canadian Rockies ওয়েব্যাক মেশিনে আর্কাইভকৃত ২০০৮-০৪-২২ তারিখে "Improvements at Peyto Lake"। Parks Canada। ২৯ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।  admin (২০১৩-১২-০৫)। "Icefields Parkway: the road of the glaciers and waterfalls"। Travel Guide (ইংরেজি ভাষায়)। সংগ্রহের তারিখ ২০২০-১২-০১।  প্রবেশদ্বার:  ভূগোল উইকিপিডিয়ার সহপ্রকল্পে পিটো হ্রদ: কমন্স হতে মিডিয়া উইকিভ্রমণ হতে ভ্রমণ নির্দেশিকা উইকিউপাত্ত হতে উপাত্ত
হাফিজ পাটেল

হাফিজ মোহাম্মদ পাটেল (১৯২৬ - ১৮ ফেব্রুয়ারি ২০১৬) একজন ব্রিটিশ এশিয়ান মুসলিম ধর্মীয় নেতা ছিলেন যিনি যুক্তরাজ্যে তাবলিগী জামাত আন্দোলন প্রতিষ্ঠায় এবং ইউরোপের তাবলিগী জামাতের সদর ডিউসবারি মারকাজ মসজিদ প্রতিষ্ঠার জন্য তাঁর ভূমিকার জন্য পরিচিত ছিলেন। পাটেল ১৯২৬ সালে গুজরাটে জন্মগ্রহণ করেছিলেন এবং ১৯৪৭ সালের ভারত বিভাগের পরে করাচীতে চলে আসেন। যৌবনে, তিনি হজ করেছিলেন, মক্কায় তিনি দেওবন্দী মিশনারি সংস্থা তাবলিগী জামায়াতের মুরব্বি মুহাম্মদ ইউসুফ কান্ধলভীর সাথে দেখা করেছিলেন। পরবর্তীকালে পাটেল ইংল্যান্ডে পাড়ি জমান এবং নর্থ ও মিডল্যান্ডসের কারখানায় কর্মরত ছিলেন, পশ্চিম ইয়র্কশায়ারের দেউসবারি শহরের গুজরাটি মুসলিম সম্প্রদায় প্যাটেলকে তাদের ইমাম হিসাবে আমন্ত্রণ জানানোর পর তিনি ইয়র্কশায়ারে চলে যান। তিনি ডিউসবারিতে মারকাজি মসজিদ প্রতিষ্ঠা করেছিলেন, এটিই ইউরোপের বৃহত্তম মসজিদ এবং তাবলিগী জামায়াতের ইউরোপীয় সদর দপ্তর, পাশাপাশি এর সংলগ্ন বিদ্যালয়, দুটি প্রধান ইসলামী মাদ্রাসার মধ্যে একটি ব্রিটেন। একই সাথে তিনি জাতীয়ভাবে তাবলিগী জামায়াত প্রতিষ্ঠা এবং ব্রিটিশ ও আন্তর্জাতিক আন্দোলনের মধ্যে এর সংযোগ বজায় রাখার জন্য কাজ করেছিলেন। তিনি ১৮ ফেব্রুয়ারি, ২০১৬ এ মারা যান। তার জানাজায় ২০ হাজারেরও বেশি লোক উপস্থিত ছিলেন। তার পুত্রদের একজন হলেন ডিউসবারিতে তার প্রতিষ্ঠিত একটি সেমিনারির অধ্যক্ষ। "Hafiz Patel, influential British Muslim leader, dies at 92"। BBC News (ইংরেজি ভাষায়)। ২০১৬-০২-১৯। সংগ্রহের তারিখ ২০২০-০৬-১০।  Timol, Riyaz (২০১৬)। "Obituary: Hafiz Patel (1926–2016) – A Spiritual Giant in an Age of Dwarfs": 35 – Academia.edu-এর মাধ্যমে।  "Markazi Masjid"। ৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১০।  Michael Emerson Ethno-religious Conflict in Europe 2009 p.123 "3.1 Non-political religious groups Tablighi Jamaat Britain is the current locus of Tablighi Jamaat in the West, with the Dewsbury Central Mosque in West Yorkshire serving as its European headquarters, although the group is highly decentralised." Wainright, Martin (২৯ মে ২০০৮)। "The name's Dewsbury"। The Guardian। সংগ্রহের তারিখ ১৫ অক্টোবর ২০১০।  Werbner, Pnina (ফেব্রুয়ারি ১৯৯৬)। "The Making of Muslim Dissent: Hybridized Discourses, Lay Preachers, and Radical Rhetoric among British Pakistanis": 102–122। জেস্টোর 646256। ডিওআই:10.1525/ae.1996.23.1.02a00060।  Shaw, Martin (২০১৬-০২-১৯)। "Thousands attend funeral of Hafiz Mohammed Patel in Savile Town, Dewsbury"। YorkshireLive। সংগ্রহের তারিখ ২০২০-০৬-১০।  "Up to 20,000 mourners gather for British Muslim leader's funeral in Dewsbury"। Wakefield Express (ইংরেজি ভাষায়)। ২০১৬-০২-১৯। সংগ্রহের তারিখ ২০২০-০৬-১০।  "Tributes pour in for influential Muslim leader, as thousands attend his funeral"। Asian Sunday (ইংরেজি ভাষায়)। ২০১৬-০২-১৯। সংগ্রহের তারিখ ২০২০-০৬-১০।  "20,000 people expected at Dewsbury man's funeral"। Yorkshire Evening Post (ইংরেজি ভাষায়)। ২০১৬-০২-১৯। সংগ্রহের তারিখ ২০২০-০৬-১০।
মায়োসোটিস সিলভাটিকা

'মায়োসোটিস সিলভাটিকা' হলো বোরগিনিসেই পরিবারভুক্ত এক প্রজাতির বন্য ফুল।ইউরোপের স্থানীয় ফরগেট-মি-নট ফুলের এক বিশেষ প্রজাতি। এটি একটি স্বল্পকালীন লতাপাতাপূর্ণ বহুবর্ষজীবী বা দ্বিবার্ষিক। ১২-৩০ সেন্টিমিটার (৫-১২ইঞ্চি) দীর্ঘ্য। ১৫ সেমি (৬ ইঞ্চি) প্রশস্ত। এর পাতা লোমশ। ফুলগুলো আকাশি নীল।ফল পরিপক্ব, চলচকে,বাদামী। নাতিশীতোষ্ণ বিশ্বে ব্যাপকভাবে চাষ করা হয়। সাধারণত বীজ বপন করা হয় পরের বছর ফুল ফোটার জন্য । স্বল্প-কালীন হলেও উদ্ভিদ অনুকূল পরিস্থিতিতে স্বাচ্ছন্দ্য বজায় রাখে। গাছপালা শীত জুড়ে পাতার বৃদ্ধি বজায় রাখে। 'এম সিলভাটিকা'থেকে গোলাপী, নীল এবং সাদা বর্ণের বিভিন্ন জাতের উদ্ভব ঘটানো হয়েছে।এর দুই প্রজাতি'ব্লু সিলভা' এবং'ব্লু বল' অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড । অন্যান্য চাষের মধ্যে রয়েছে: 'ব্লু বাস্কেট', গভীর নীল ফুল সহ লম্বা প্রজাতির উদ্ভিদ 'মিউজিক',বড় ফুলের প্রজাতি 'পম্পাদৌর',গোলাকৃতির গোলাপী ফুলের প্রজাতি 'স্নোবল', সাদা ফুল 'আল্ট্রামারিন',খাটো প্রজাতির এবং রং গাঢ় নীল 'ভিক্টোরিয়া রোজ', উজ্জ্বল গোলাপী ফুল বৃতির নিকটদৃশ্য বৃতি এবং কাণ্ড ফুলের নিকটদৃরশ্য ফুল বীজ বীজ এটি ইংল্যান্ড , ওয়েলস এবং আইল অফ ম্যানে বিস্তৃত যদিও এর উত্তরদিকে খুব কম দেখা যায়। এটি স্কটল্যান্ডের পূর্ব উপকূল এবং দক্ষিণ পশ্চিম অঞ্চলে প্রচুর অংশে পাওয়া যায় , যদিও বেশিরভাগ হাইল্যান্ডস , অরকনি , শিটল্যান্ড এবং আউটার হেব্রাইডে অনুপস্থিত । আয়ারল্যান্ডে এটি বেশিরভাগ উত্তর আয়ারল্যান্ডে পাওয়া যায় , যদিও আয়ারল্যান্ড প্রজাতন্ত্রের কয়েক জায়গায় রয়েছে। ""Myosotis sylvatica". Natural Resources Conservation Service PLANTS Database. USDA. Retrieved 15 July 2015."।  "RHS A-Z encyclopedia of garden plants. United Kingdom: Dorling Kindersley. 2008. p. 1136. ISBN 978-1405332965."।  ""RHS Plantfinder - Myosotis 'Bluesylva' (Sylva Series)". Retrieved 10 April 2018."।  ""RHS Plantfinder - Myosotis 'Blue Ball'". Retrieved 10 April 2018"।  ""AGM Plants - Ornamental" (PDF). Royal Horticultural Society. July 2017. p. 65. Retrieved 10 April 2018"।  "RHS A-Z encyclopedia of garden plants. United Kingdom: Dorling Kindersley. 2008. p. 1136. ISBN 978-1405332965."।
ক্যালড্রন পর্বত

ক্যালড্রন পর্বত (স্থানীয়ভাবে ক্যালড্রন চূড়া নামে পরিচিত) কানাডার আলবার্টা প্রদেশের ব্যানফ জাতীয় উদ্যানে অবস্থিত অয়াপুটিক পর্বত সারির একটি পর্বত। এটি সমুদ্র পৃষ্ঠ হতে ২,৯১১ মিটার (৯,৫৫১ ফু) উচ্চতায় অবস্থিত। পর্বতচুড়াটির নাম ৩ কিলোমিটার (১.৯ মাইল) দূরে অবস্থিত ক্যালড্রন হ্রদের নামানুসারে রাখা হয়েছে। পিটো হ্রদের তীর হতে পর্বতচূড়াটি ভালভাবে দেখা যায়। ব্যানফ জাতীয় উদ্যানের অন্যান্য পর্বতের মত ক্যালড্রন চূড়া মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী ক্যালড্রন চূড়া, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। ক্যালড্রন পর্বতচূড়ার বারিপাতে জমা পানি নেমে এসে উত্তর সাসক্যাচুয়ান নদীর উপনদী মিস্টায়া নদী'র মাধ্যমে নিষ্কাশিত হয়। "Peakfinder"। peakfinder.com। সংগ্রহের তারিখ ২০২০-১২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Caldron Peak"। Bivouac.com। সংগ্রহের তারিখ ২০১৯-০৮-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Government of Canada, Natural Resources Canada। "Place names - Caldron Peak"। www4.rncan.gc.ca। সংগ্রহের তারিখ ২০২০-১২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (1960). "The Story of the Mountains in Banff National Park". Geological Survey of Canada. Gadd, Ben। "Geology of the Canadian Rockies and Columbia Mountains" (পিডিএফ)। bengadd.com। সংগ্রহের তারিখ ২০২০-১০-২৬।  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। Hydrol. Earth Syst. Sci.। 11: 1633–1644। আইএসএসএন 1027-5606।  অজানা প্যারামিটার |name-list-style= উপেক্ষা করা হয়েছে (সাহায্য) ২৯০৯ মিটার উচ্চতা ধরে নির্ণিত। প্রবেশদ্বার:  ভূগোল পর্বত
জিয়ান জিন জু

জিয়ান জিন জু (许建新) সিঙ্গাপুর জাতীয় বিশ্ববিদ্যালয় (এনইউএস) বৈদ্যুতিক এবং কম্পিউটার প্রকৌশল বিভাগের একজন চীনা বংশোদ্ভূত সিঙ্গাপুরি অধ্যাপক ছিলেন। তাঁর গবেষণার আগ্রহের মধ্যে রয়েছে রোবোটিক্স, শেখার তত্ত্ব এবং নিয়ন্ত্রণ তত্ত্ব । জু ১৯৮২ সালে ঝেজিয়াং বিশ্ববিদ্যালয় থেকে বৈদ্যুতিক প্রকৌশল বিষয়ে স্নাতক ডিগ্রি লাভ করেন এবং তারপরে জাপানে চলে যান, যেখানে তিনি একই ক্ষেত্রে টোকিও বিশ্ববিদ্যালয় থেকে স্নাতক (১৯৮৬) এবং পিএইচডি (১৯৮৯) শেষ করেছেন। এর পরে, তিনি হিটাচি রিসার্চ ল্যাবরেটরিতে এক বছর কাজ করেন এবং ১৯৯১ সালে এনইউএস অনুষদে যোগদানের আগে ওহাইও ইউনিভার্সিটির ভিজিটিং রিসার্চ ফেলো এবং ইয়েল ইউনিভার্সিটির ভিজিটিং স্কলার ছিলেন। ২০১২ সালে "মোশন কন্ট্রোল সিস্টেমে অবদানের জন্য" তাকে ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) এর ফেলো নির্বাচিত করা হয়। "Xu Jianxin"। National University of Singapore, Department of Electrical and Computer Engineering। ২০১৭-০৮-১৮ তারিখে মূল থেকে আর্কাইভ করা। সংগ্রহের তারিখ ২০২০-০১-০৩।  科学家开发出鳗鱼状机器人：可探测海底暗礁। Robotics China। ১২ জানুয়ারি ২০১৫। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০২০-০১-০৩।  "CSS IEEE Fellows"। IEEE Control Systems Society। সংগ্রহের তারিখ ২০২০-০১-০৩।